open-index/open-wikipedia-markdown huggingface dataset:
Kevättijärvi

**Kevättijärvi** on järvi Suomussalmen kunnassa Kainuun maakunnassa Suomessa. Järven pinta on  222 metriä merenpinnan yläpuolella. Se on 15 metriä syvä. Pinta-ala on 2,16 neliökilometriä ja rantaviivaa on 11,54 kilometriä. Järvi on Oulujoen valuma-aluetta ja sen Vuokkijärven reittiä. Se sijaitsee noin 110 kilometriä koilliseen Kajaanista ja noin 560 kilometriä pohjoiseen Helsingistä. Järvessä sijaitsee Kevätinsaari.

Järven vettä on kehuttu vedeltään Kainuun kirkkaimmaksi.

## Lähteet

## Aiheesta muualla
*Kalalla Kainuussa: Yli-Vuokki, 2018
Linux-ytimen aikajana

Tämä on luettelo **[[Linux (ydin)|Linux]]-[[käyttöjärjestelmän ydin|ytimen]] julkaisuista**.

Versiosta 2.6 alkaen parittoman numeron ”kehitysversiosta” on luovuttu ja kehitysversiot ovat *linux-next* -versiohallinnassa. Pitkäaikaisen tuen versioita (LTS) ylläpidetään useista vanhoista versioista. Erityisversioista luopumisen lisäksi pääversionumeroa muutetaan säännöllisesti. Vakaan päähaaran version julkaisun jälkeen julkaistaan joukko päivitysversioita. Päähaaran versioita edeltää sarja "julkaisukandidaatteja" (-rc) joissa uudet muutokset ovat mukana.
Lisäksi erittäin pitkällä aikavälillä tuetaan Super Long Term Support (SLTS) -versioita CIP-projektissa.
Pitkän aikavälin versioiden tuen kestoa päätettiin lyhentää vuonna 2023 vanhojen versioiden ylläpidon vaatiman työmäärän vuoksi. Työuupumus on riski vapaaehtoisille ylläpitäjille.





## Pääversiot versioon 2.6 saakka
Käytössä oli parittomien numeroiden "kehitysversiot". Esimerkiksi 2.5.32 oli kehitysversio ja 2.4.24 oli vakaa versio.

; Huomioita

## Versiot 2.6:n jälkeen
Parittomien numeroiden "kehitysversioista" luovuttiin 2.6-sarjassa. 3.0-version kohdalla versiointi muuttui hieman Kernel Summitissa käytyjen keskustelujen perusteella.

Ensimmäinen Gitillä ylläpidetty julkaisuversio oli 2.6.12.

; Huomioita

## Lähteet

## Aiheesta muualla
* KernelNewbies: LinuxVersions
Yhdystie 2221

**Yhdystie 2221** eli **Kurkelantie** on Varsinais-Suomen Kaarinassa kulkeva yhdystie. Tie saa alkunsa Kurkelan alueelta valtatien 1 eritasoliittymästä. Tie on moottoritie tämän eritasoliittymän ja ensimmäisen tasoliittymän välillä. Ensimmäisen tasoliittymän jälkeen tie risteää seututien 110 kanssa eritasoliittymänä. Seututien 110 liittymään asti tie on kaksiajoratainen, sen jälkeen ajoratoja on vain yksi suuntaansa. Tie päättyy Kartanontien risteykseen Auvaisissa. Kurkelantie on päällystetty koko matkalta.
Sheila Dikshit

**Sheila Dikshit** (31. maaliskuuta 1938 – 20. heinäkuuta 2019) oli intialainen poliitikko, joka toimi vuosina 1998–2013 Delhin pääministerinä ollen pitkäaikaisin siinä virassa palvellut henkilö. Parlamentaarisista asioista vastaavana valtioministerinä hän toimi 1986–1989 Rajiv Gandhin hallituksessa.

Ennen Delhin pääministeriksi pääsyä vuonna 1998 Dikshit oli melko tuntematon henkilö paikallispolitiikassa ja hänen ehdokkuutensa kohtasi kongressipuolueen sisällä vastustusta. Vastustajien mukaan hänen suurin ansionsa oli olla naimisissa tunnetun poliitikon ja ministerin, Uma Shankar Dikshitin, pojan kanssa ja hyvissä väleissä puolueen johtoon. Hän toimi virassa lopulta kolme kautta kunnes hävisi vaaleissa Arvind Kejriwalille 25 864 äänellä vuonna 2013. Ensikosketuksen politiikkaan Dikshit sai toimimalla aviomiehensä isän avustajana.

Dikshit halusi erota tehtävästään vuonna 2012 terveyssyistä, mutta tuolloin tapahtunut kohuttu joukkoraiskaustapaus pakotti hänet jäämään virkaan, jotta eroamista ei olisi nähty pakona vaikeasta tilanteesta.

Dikshit muistetaan Delhin liikenneinfrastruktuurin ja julkisen liikenteen parantamisesta sekä pyrkimyksestä vähentää Delhin ilmansaasteita.

Vuonna 2014 Dikshit toimi vähän aikaa Keralan kuvernöörinä, kunnes erosi tehtävästä. Dikshit syytti erostaan hallitusta, joka hänen mukaansa pakotti kongressipuolueen johtamaa vaaliliittoa edustavia kuvernöörejä eroamaan.

Dikshit valittiin 80-vuotiaana puolueensa pääministeriehdokkaaksi Uttar Pradeshin osavaltioon, mutta päätös peruttiin kun Samajwadi Party päätti tehdä yhteistyötä kongressipuolueen kanssa. Vuonna 2019 hän kuoli sydänhalvaukseen delhiläisessä sairaalassa, jonka jälkeen Delhin paikallishallitus päätti julistaa kahden päivän mittaisen suruajan.

## Lähteet

## Aiheesta muualla

* Profiili Delhin hallituksen sivuilla (arkistoitu)
Egyptinsalvia

**Egyptinsalvia** (*Salvia aegyptiaca*) on salvioiden suvun monivuotinen huulikukkaiskasvi. Se on kuivaan sopeutunut kuivakkokasvi. Siitä on tehty lääkkeitä moniin vaivoihin ja sairauksiin.

## Kuvaus
### Varsi, oksat ja lehdet
Egyptinsalvian vihreä varsi on koheneva, haarova ja kasvaa noin 10–25 senttimetriä korkeaksi. Varret ovat tiheän karvoituksen peittämät. Lehdet ovat vihreitä, 12–25 millimetriä pitkiä ja 4–10 millimetriä leveitä. Lehtimuoto on suikea tai soikea. Lehtilaita vaihtelee nyhälaitaisesta sahalaitaiseen ja poimuttunut. Lehtien molemmat pinnat ovat hienon karvan peitossa.

### Kukat ja hedelmä
Egyptinsalvia kukkii maalis-toukokuussa. Sen kukat ovat yksittäin tai joskus kukinnossa, jossa on 2–6 kukkaa yhdessä. Teriö on väriltään violetista siniseen, vaalean laventelinsininen tai valkoinen, jossa on valkoisia, violetteja tai purppuransinisiä pilkkuja. Verhiö on violetti ja jossa on karvoitusta. Hedelmät ovat sileitä ja mustia pähkylöitä, jotka ovat kooltaan noin 2 × 1 millimetriä.

## Kasvupaikat ja levinneisyys
Egyptinsalvia kasvaa kivisillä ja hiekkaisilla alueilla, jotka läpäisevät hyvin vettä ja ovat auringon paahteessa. Esimerkiksi hamadassa, joka on vähähiekkaista kivistä aavikkoa. Sen esiintymispaikoilla on maa usein kipsinen ja suolaantunut. Egyptinsalvia on sopeutunut kuiviin sekä karuihin oloihin.

Egyptinsalviaa kasvaa Kanariansaarilla ja Kap Verden saarilla sekä Intiaan asti sieltä ulottuvalla vyöhykkeellä. Sitä on tavattu Pohjois-Afrikassa, Sudanissa, Etiopiassa sekä Arabian niemimaalla, Iranissa, Afganistanissa ja Pakistanissa.

## Kuvia

Tiedosto:Salvia aegyptiaca kz06.jpg|Egyptinsalvia pensasmaisena
Tiedosto:Salvia aegyptiaca kz04.jpg|Egyptinsalvia yksittäinen
Tiedosto:Salvia aegyptiaca kz05.jpg|Egyptinsalvia yksittäinen
Tiedosto:Salvia aegyptiaca kz03.jpg|Egyptinsalvian varsissa on karvoja.


Tiedosto:Salvia aegyptiaca kz08.jpg|Egyptinsalvian kukkien verhiö on karvainen.
Tiedosto:Salvia aegyptiaca kz10.jpg|Egyptinsalvian kukkia
Tiedosto:Salvia aegyptiaca kz07.jpg|Egyptinsalvian kukka
Tiedosto:Salvia aegyptiaca kz01.jpg|Egyptinsalvian kukka


## Lähteet

## Aiheesta muualla
*
Valklampi

**Valklampi** voi tarkoittaa seuraavia:

* Valklampi, lampi Espoon Nuuksiossa
* Valklampi, järvi Haminassa
* Valklampi, lampi Heinolan Marjoniemessä
* Valklampi, lampi Lohjalla Lohjanjärven länsipuolella
* Valklampi, järvi Lohjalla lähellä Nummen taajamaa
* Valklampi, lampi Vihdissä
* Iso Valklampi, lampi Joutsassa
* Pieni Valklampi, lampi Joutsassa.
Antti Rönkä (taidemaalari)

**Antti Rönkä** (s.1973 Helsinki) on suomalainen taidemaalari.

Rönkä on valmistunut Imatran taideoppilaitoksesta kuvataiteilijaksi vuonna 1998 ja hän on Taidemaalariliiton ja Kuopion kuvataiteilijat ry:n jäsen. Hänen töitään on mm. Kuopion taidemuseon ja Valtion taidekokoelmassa 

## Lähteet
Etana Editions

**Etana Editions** on suomalainen vuonna 2014 perustettu kustantamo, joka on erikoistunut laadukkaisiin lasten kuvakirjoihin. Sen perustivat Jenni Erkintalo ja Réka Király.

Kustantamo sai Onnimanni-palkinnon vuonna 2018 ja lastenkulttuurin valtionpalkinnon vuonna 2020.

## Lähteet

## Aiheesta muualla
*Etana Editions
Truid Aagesen

**Truid Aagesen** oli tanskalainen urkuri ja säveltäjä. Hän toimi urkurina Vor Frue -kirkossa (nykyisessä tuomiokirkossa) Kööpenhaminassa vuodesta 1593, kunnes menetti tämän työn 1613 paavin suuntaan liiallisesti kallellaan olleeksi katsottuna. Aagesen julkaisi *Cantiones*-kokoelman Hampurissa vuonna 1608. Kyse on italiankielisestä kolmiäänisestä canzonettesta; työ on omistettu kuningas Kristian IV:lle, joka lähetti useita tanskalaisia muusikoita Venetsiaan opiskelemaan Giovanni Gabrielin johdolla noin vuonna 1600. Teosta pidetään tällaisen matkan hedelmänä.

Aagesenin tiedetään vaikuttaneen ainakin vuoteen 1625 saakka.

## Lähteet

## Aiheesta muualla
* IMSLP: Truid Aagesen: nuotteja
Kevät (Kauko Röyhkän kappale)

**Kevät** on Kauko Röyhkän kappale albumilta Tyttöjen ystävä (1991). Kappale julkaistiin myös singlenä. Sen ovat säveltäneet Timo Vikkula ja Röyhkä ja sanoittanut Röyhkä. Kappale nousi ilmestymisvuonnaan pienoiseksi hitiksi. Samana vuonna Mika Taanila ohjasi kappaleeseen musiikkivideon. Kappaleesta julkaistiin cover Levitators ja Soul Captain Band -yhtyeiden yhteisalbumilla Versio – Suomireggaen juurikattaus (2006).. Levyllä Zaia (2008) Röyhkä ja Mikkelin kaupungin jousiorkesteri tekivät kappaleesta uuden version. Sovittajana toimi Vellu Halkosalmi.

## Lähteet
Runkolinja 500

**Runkolinja 500** on Helsingin seudun liikenteen runkobussilinja. Sitä edeltänyt linja 58 muuttui runkolinjaksi 12. elokuuta 2019. Linja kulkee Munkkivuoren ostoskeskukselta Itäkeskukseen.

Linjan kalustona on ollut vuodenvaihteesta 2022-2023 alkaen pääosin Yutong-merkkisiä Pohjolan Liikenteen sähköbusseja. Kuten osittain samaa reittiä kulkevalla runkolinjalla 510, on linjalla 500 ilmennyt liikennöinnin epätäsmällisyydestä johtuvaa ketjuuntumista.

Runkolinjaa 500 on suunniteltu korvattavaksi pikaraitiotiellä, jota kutsutaan nimellä Raide-Jokeri 0.

## Lähteet
Ansegisel

**Ansegisel** (612–655 tai 665) oli Metzin piispa Arnulf Metziläisen poika. Hän oli nuorempi Arnulfin kahdesta pojasta – vanhempi oli Chrodulf – ja syntyi ennen kuin hänen isänsä vihittiin piispaksi. Ansegisel oli naimisissa Austrasian major domus Pipin I:n tyttären Beggan kanssa. Ansegisel teloitettiin vuonna 655 tai 665, sillä hän oli tukenut lankonsa Grimoald I:n yritystä nostaa poikansa Kildebert Adoptivus Austrasian kuninkaaksi.

Ansegiselin ja Beggan poika oli Pipin Heristalilainen, josta tuli isoisänsä Pipin I:n tavoin Austrasian major domus.

## Lähteet
Lotte Anker

**Lotte Anker** (s. 1958 Kööpenhamina) on tanskalainen jazzmusiikin saksofonisti ja säveltäjä. Hänen instrumenttejaan ovat täsmällisemmin sopraano-, altto- ja tenorisaksofonit.

Anker opiskeli lapsena ja nuorena klassista pianonsoittoa, mutta ryhtyi soittamaan saksofonia ja improvisoimaan vuonna 1980 etenkin John Coltranen, Wayne Shorterin ja aikansa kokeellisemman skandinavialaisen jazzin innoittamana. Hän opiskeli musiikkia Kööpenhaminan yliopistossa vuosina 1980–1984 ja osallistui saman vuosikymmenen aikana useisiin kursseihin ja workshopeihin, joita pitivät muiden muassa Joe Henderson, David Liebman, John Tchicai, Marilyn Mazur ja David Murray.

Säveltäjänä Anker on enimmäkseen itseoppinut, mutta hänellä on myös sävellyksessä oppiarvo Rytmimusiikkikonservatoriosta. Häntä opetti siellä Bob Brookmeyer, jota lisäksi avustivat vierailijoina esimerkiksi Pelle Gudmundsen-Holmgren ja Svend Hvidtfeldt-Nielsen. Vuonna 1988 Anker perusti oman kvartettinsa pianisti Mette Petersenin kanssa. Vuonna 1992 kvartetti laajeni kvintetiksi, johon trumpettia tuli soittamaan Nils-Petter Molvær. Vuonna 1995 Ankerista tuli improvisoivan trion jäsen kitaristi Hasse Poulsenin ja basisti Peter Friis-Nielsenin kanssa. Anker on toiminut myös muissa yhtyeissä ja johtanut Copenhagen Art Ensemblea.

Kansainvälisesti Ankerilla on ollut lukuisia yhteistyökumppaneita, ja hän on esiintynyt pitkin Eurooppaa, Yhdysvalloissa, Kanadassa, Lähi-idässä, Vietnamissa, Japanissa, Marokossa, Tansaniassa ja Guineassa. Sekä soittajana että säveltäjänä hän on pääasiallisesti keskittynyt kokeelliseen jazziin ja improvisaatioon sekä uuteen musiikkiin.

## Lähteet
Réka Király

**Réka Király** (s. 1977 Budapest, Unkari) on unkarilaissyntyinen, Suomessa asuva graafinen suunnittelija, kuvittaja ja lastenkirjailija. Hän on myös kuvakirjoihin erikoistuneen Etana Editions -kustantamon toinen kustantaja. Király on työskennellyt lastenkirjallisuuden parissa vuodesta 2005. Hänen kirjoittamansa ja kuvittamansa *Pieni suuri tarina* -kuvakirjasarja on suosittu myöskin erikielisinä käännöksinä. Királyn kuvakirjoja on julkaistu mm. espanjan, italian, kiinan, katalaanin, korean ja puolan kielillä. Király on palkittu yhdessä Marika Maijalan kanssa tekemästään kuvakirjasta *Topin Nokinenäpäivä* (WSOY 2014), joka sai The White Ravens -tunnuksen vuonna 2015.

Réka Király perusti Etana Editions -kustantamon 2014 Helsingissä yhdessä Jenni Erkintalon kanssa.

## Lähteet

## Aiheesta muualla
* 
* 
*
Jenni Erkintalo

**Jenni Erkintalo** (s. 1978 Rauma) on suomalainen graafikko, kuvittaja, lastenkirjailija ja kustantaja. Hän on myös kuvakirjoihin erikoistuneen Etana Editions -kustantamon toinen kustantaja. Erkintalo on opiskellut Helsingin Taideteollisessa korkeakoulussa ja Tukholman Konstfackissa. 

Erkintalon kirjoittama ja kuvittama kuvakirja *Millainen minä?* (2016) sai Punni-palkinnon kunniamaininnan vuonna 2017. Erkintalon kuvittama ja kirjoittama *Mato ja Meri* (Etana Editions 2019) kertoo madon meriseikkailuista ja käsittelee samalla ilmastonmuutosta lapsiystävällisesti. Erkintalon kirjoja on julkaistu myös muun muassa espanjaksi, katalaaniksi, kiinaksi ja koreaksi.

Erkintalo perusti Etana Editions -kustantamon Helsingissä vuonna 2014 yhdessä Réka Királyn kanssa.

## Lähteet

## Aiheesta muualla
* 
* 
*
Begga

**Begga** (kuollut 693, 698 tai 709) oli pyhimys sekä Austrasian major domus Pipin I:n ja pyhän Itan tytär. Begga oli Gertrud Nivellesiläisen nuorempi sisar. Begga meni naimisiin Metzin piispa Arnulf Metziläisen pojan Ansegiselin kanssa, ja heidän poikansa oli Pipin Heristalilainen, josta tuli isoisänsä Pipin I:n tavoin Austrasian major domus. 

Begga vetäytyi nunnaluostariin 33 vuotta sisarensa kuoleman jälkeen, kun Ansegisel oli teloitettu osallisuudestaan yritykseen nostaa Kildebert Adoptivus Austrasian kuninkaaksi. Begga vietti elämänsä lopun luostarissa. Beggan muistopäivä on 17. joulukuuta.
## Lähteet
Billy Sharp

**William Louis "Billy" Sharp** (s. 5. helmikuuta 1986 Sheffield) on englantilainen jalkapalloilija, joka pelaa hyökkääjänä. Hän on edustanut elokuusta 2023 alkaen yhdysvaltalaista Los Angeles Galaxya. Hän toimi Englannin mestaruussarjassa Sheffield Unitedin kapteenina kesään 2023 saakka, jolloin hänen sopimuksensa seuran kanssa päättyi. Hän aloitti liigauransa Sheffield Unitedissa kaudella 2004–2005 ja on lisäksi edustanut Rushden & Diamondsia, Scunthorpe Unitedia, Doncaster Roversia, Southamptonia, Nottingham Forestia, Readingia ja Leeds Unitedia.

Sharp on pelannut suurimman osan urastaan Englannin mestaruussarjassa, jossa hänellä on takana 399 ottelua ja 130 tehtyä maalia. Valioliigassa hän pelasi kaksi ottelua kaudella 2012–2013 Southamptonin joukkueessa. Kaudella 2019–2020 hän pelasi Valioliigassa Sheffield Unitedin joukkueessa 25 ottelua. Hän teki maalin kauden ensimmäisessä liigaottelussaan Bournemouthia vastaan, helmikuussa jälleen Bournemouthia vastaan ja maaliskuussa Norwich Cityä vastaan. Kaudella 2020–2021 hän teki 16 valioliigaottelussa kolme maalia. Hän on pelannut myös Englannin ykkösliigassa 172 ottelua ja tehnyt 104 maalia sekä Englannin kakkosliigassa 16 ottelua, joissa teki yhdeksän maalia.

## Lähteet
Eredivisien kausi 2019–2020

**Eredivisien kausi 2019–2020** on järjestyksessään Eredivisien 64. kausi. Kausi alkoi 2. elokuuta 2019, mutta sitä ei pelattu koronaviruspandemian vuoksi loppuun, päätti Hollannin jalkapalloliitto 24. huhtikuuta 2020. Mestaruutta ei jaettu millekään joukkueelle, eikä sarjasta pudonnut eikä sinne noussut joukkueita.

Sarjaa sillä hetkellä johtanut Ajax sekä tasapisteissä sen kanssa ollut Alkmaar pääsevät seuraavan kauden Mestarien liigan karsintoihin. Uefan täytyy vielä hyväksyä päätös. Sarjan kaksi viimeisenä ollutta joukkuetta Den Haag ja Waalwijk säilyvät Eredivisienissa myös kaudella 2020–2021. 

## Joukkueet



## Sarjataulukko

## Ottelut



## Lähteet
Runkolinja 510

**Runkolinja 510** (entinen linja 551) on Helsingin seudun liikenteen runkobussilinja, joka kulkee Kivenlahden metroasemalta Espoosta Herttoniemen metroasemalle Helsinkiin. Runkolinja muodostettiin 12. elokuuta 2019, ja tunnettiin sitä ennen linjana 551.

Linja kulkee muun muassa Tapiolan, Otaniemen, Munkkiniemen, Pasilan ja Sörnäisten kautta. Linjan läntinen päätepysäkki oli aiemmin Westendinasema, mutta reitti pidennettiin Kivenlahteen 6. helmikuuta 2023. 

Kuten osittain samaa reittiä kulkeva runkolinja 500, on linjalla 510 esiintynyt aikataulun epätäsmällisyyttä ja sen myötä ketjuuntumista.

## Lähteet

## Aiheesta muualla
*Linjat 58 ja 551 muuttuvat runkolinjoiksi 500 ja 510 12.8. alkaen (hsl.fi, 18.7.2019)
John Egan

**John Egan** (s. 20. lokakuuta 1992 Cork) on irlantilainen jalkapalloilija, joka pelaa puolustajana. Hän edustaa Englannin mestaruussarjassa pelaavaa Hull CItyä. Hän on pelannut Englannin Valioliigaa Sheffield Unitedissa.

Egan pelasi Sunderlandin nuorisojoukkueessa mutta aloitti liigauransa lainapelaajana Crystal Palacessa, Sheffield Unitedissa, Bradford Cityssä ja Southend Unitedissa. Vuonna 2014 hän siirtyi Gillinghamiin, vuonna 2016 Brentfordiin ja vuonna 2018 Sheffield Unitediin, jonka riveissä hän pelasi ensimmäisen valioliigaottelunsa elokuussa 2019. Kaudella 2019–2020 hän pelasi Valioliigassa Sheffield Unitedin joukkueessa 36 ottelua, joista 34:ssä täydet 90 minuuttia. Hän teki maalin heinäkuussa 2020 Burnleyä ja kolme päivää myöhemmin Wolverhampton Wanderersia vastaan. Kaudella 2020–2021 hän pelasi 31 valioliigaottelua ilman maaleja. Sheffield United palasi Valioliigaan kaudeksi 2023–2024, ja Egan ehti tuolla kaudella pelata joukkueen kapteenina kuusi valioliigaottelua, kunnes syyskuun lopulla West ham Unitedia vastaan pelatussa ottelussa tullut jalkavamma päätti hänen kautensa. Englannin mestaruussarjassa Egan on pelannut kauden 2024–2025 loppuun mennessä 221 ottelua ja tehnyt 11 maalia. Englannin ykkösliigassa pelaamissaan 82 ottelussa hän on tehnyt kymmenen maalia ja kakkosliigan 17 ottelussa yhden maalin.

Egan on pelannut Irlannin A-maajoukkueessa 36 ottelua, joista ensimmäisen maaliskuussa 2017 ja toistaiseksi viimeisen syyskuussa 2023. Otteluista kuusi on ollut MM- ja yhdeksän EM-karsintaotteluita. Hän on tehnyt maalin MM-karsintaottelussa Portugalia vastaan syyskuussa 2021 sekä kolmen päivän välein pelatuissa Kansojen liigan otteluissa Skotlantia ja Armeniaa vastaan syyskuussa 2022. Hän on toiminut ajoittain maajoukkueen kapteenina.

## Lähteet
Stolas

**Stolas** (Sail the ocean, live at sea) oli yhdysvaltalainen post-hardcoreyhtye, joka oli perustettu vuonna 2011 Las Vegasissa. Yhtyeeseen kuuluivat Carlo Marquez ja Sergio Medina. Yhtye oli ensimmäinen, jolle Dance Gavin Dancen kitaristi Will Swan antoi levytyssopimuksen omalla levytysyhtiöllään. He julkaisivat yhden EP:n, *Losing Wings* (2012) ja  kolme albumia, *Living Creatures* (2013), *Allomaternal* (2014), ja *Stolas* (2017). Yhtye ilmoitti 23. toukokuuta 2018 Facebookissa eroavansa käytyään viimeisellä kiertueella alkuperäisellä kokoonpanolla. 7. elokuuta 2018 he ilmoittivat yhtyeen lopettavan.

## Jäsenet
### Nykyiset

* Carlo Marquez - rummut (2011–2015); laulu (2011–2018)
* Sergio Medina - soolokitara, taustalaulu (2011–2018)
* Bobby Lyons - bassokitara (2017–2018)

### Entiset

* Jason Welche - rytmikitara, laulu (2011–2015)
* RJ Reynolds - bassokitara (2011–2017)

## Diskografia

### Albumit

* *Living Creatures* (2013) Blue Swan Records
* *Allomaternal* (2014) Blue Swan Records
* *Stolas* (2017) Equal Vision Records

### EP:t

* *Losing Wings* EP (2012) omakustanne

## Lähteet
Johann Christoph Vogel

**Johann Christoph Vogel** (18. maaliskuuta 1756 Nürnberg – kesäkuu 1788 Pariisi) oli saksalaissyntyinen, Ranskassa työskennellyt säveltäjä.

Vogel syntyi viulun- ja luutunrakentajasukuun, jonka historia on jäljitettävissä 1500-luvun alkuun. Hän opiskeli sävellystä Regensburgissa Josef Riepelin johdolla. Hän sai Pariisissa useita paikkoja käyrätorvensoittajana, mutta tuli pian tunnetuksi orkesterimusiikin ja oratorioiden säveltäjänä. Hän ihannoi varhain Christoph Willibald Gluckia, joka myöhemmin – Vogelin ensimmäisen oopperan (*La toison d'or*, 1786) kantaesityksen jälkeen – myös onnitteli Vogelia ja kuvasi tätä luonnonlahjakkuudeksi. Vogelin menestyksekkäin teos oli kuitenkin ooppera *Démophon* (1788, libretto: Pietro Metastasio), jonka suosiota hän ei itse ehtinyt todistaa.

Jo ennen Vogelin ensimmäisen oopperan kantaesittämistä hänen töitään oli esitetty Concert Spirituel -tapahtumissa. Esittämässä niitä olivat suositut muusikot, kuten huilisti Antoine Hugot, fagotisti Étienne Ozi, käyrätorvensoittaja Jean Lebrun ja klarinetisti Michèl Yost. Vogel teki Michèl Yostin kanssa myös yhteistyötä orkestroimalla teoksia, joihin Yost oli ensin laatinut soolo-osuudet. 

Vogelin kuolema liittyi hänen alkoholiriippuvuuteensa. Hänen *Démophon*-oopperansa esittämistä jatkettiin vuoteen 1820 saakka, mutta säveltäjälle suunniteltu monumentti ei toteutunut.

## Lähteet

## Aiheesta muualla
* IMSLP: Johann Christoph Vogel
Paavo A. Kari

**Paavo Armas Alfred Kari** (4. marraskuuta 1905 Hausjärvi – 1. toukokuuta 1982 Turku) oli suomalainen päätoimittaja, joka tuli tunnetuksi myös pakinoitsijana. 

Paavo A. Karin vanhemmat olivat veturinkuljettaja Paavo Kari ja Olga Kulmala. Hänen ensimmäinen puolisonsa vuodesta 1935 oli Ensi Isaksson ja toinen vuodesta 1945 Helga Orvokki Valtonen. Kari kävi keskikoulun 1924 ja tuli *[[Riihimäen sanomat|Riihimäen sanomien]]* aputoimittajaksi 1926 ja *Kannaksen Lehden* 1928. Hän oli *[[Sisä-Suomi|Sisä-Suomen]]* toimitussihteeri 1930–1937, *[[Uusi Aura|Uuden Auran]]* toimittaja 1937–1938, toimitussihteeri 1938–1945 ja toimituspäällikkö 1945–1949. Yksityisyrittäjien Turun osaston toiminnanjohtajana Kari työskenteli 1952–1959 ja oli samalla *Lounais-Suomen Yrittäjän* vastaava toimittaja.  *[[Salon Seudun Sanomat|Salon Seudun Sanomien]]* päätoimittajana Kari toimi vuodesta 1959 vuoteen 1970 asti. Pakinoitsijana hänet tunnettiin 1930-luvulta herra Turusena.

## Lähteet
Haukkalampi (Espoo)

**Haukkalampi** on Uudellamaalla Espoon ja Vihdin rajalla Nuuksionpään lähellä sijaitseva järvi. Virallisen kaupunginosajaon mukaan se sijaitsee Espoon osalta Nuuksion kaupunginosassa.

## Maantietoa
Haukkalampi on 750 metriä pitkä, 550 metriä leveä, ja sen pinta-ala on 9,8 hehtaaria. Se on muodostunut kallioisten mäkien välisten kalliomurroksien painaumaan. Lampi on L-kirjaimen muotoinen ja se on leveimmillään vain 150 metriä. Sen keskikohdassa on kapeikko, jonka länsipuoli kääntyy etelään kapeana lahtena ja itäpuoli levenee 200-metriseksi. Itäosassa sijaitsee kartan mukaan puolen hehtaarin saari, jonne on rakennettu kaakkoisrannasta silta. Länsipuolen lahti on jyrkkärantainen. Nuuksion Pitkäjärvi sijaitsee Haukkalammen kaakkoispuolella. Aivan Haukkalammen eteläpuolella sijaitsevat Kolmikulmalampi, Mustalampi ja Valklampi. Haukkalammen luoteispuolella sijaitsee Vähä Haukkalampi. Järven rantaviivan pituus on 2,9 kilometriä . Pohjoisrannassa sijaitsee parikymmentä vapaa-ajan asuntoa. Saaren kohdalla sijaitsee Haukkalammen luontotupa. Niille kaikille tulee tie Nuuksionpäästä. Länsiosan itärannassa on tupa ja retkeilijöiden käytöön tarkoitettu nuotiopaikka. Kuntien välinen raja ylittää järven länsiosan itärannan suuntaisesti.

## Ympäristöarvoja
Se kuuluu Nuuksion kansallispuistoon.

Haukkalampi in Nuuksio National Park, Vihti, Finland, June 2020 - 2.jpg|Länsiosan jyrkänne kesäkuussa 2020.
Haukkalampi in Nuuksio National Park, Vihti, Finland, June 2020.jpg|Melijoa retkellä kesäkuussa 2020.
Jezero Haukkalampi, Nuuksion kansallispuisto, Espoo, Finsko 08.jpg|Silta saareen elokuussa 2022.
Jezero Haukkalampi, Nuuksion kansallispuisto, Espoo, Finsko 07.jpg|Sama silta.
Jezero Haukkalampi, Nuuksion kansallispuisto, Espoo, Finsko.jpg
Lake Haukkalampi - panoramio.jpg|Kaatunut koivu kesäkuussa 2013.


## Vesistösuhteet
Haukkalampi sijaitsee Suomenlahden rannikkoalueessa (vesistöaluetunnus 81), jonka Mankinjoen valuma-alueeseen (81.057) järvi kuuluu. Siihen tulee lännestä puro Ahveniston suunnalta ja etelästä puro Mustalammesta. Haukkalammen laskuoja alkaa sen itäpäästä, josta se virtaa mutkitellen ja mäkiä kiertäen sen takana ohi virtaavaan Myllypuroon. Myllypuro laskee Nuuksion Pitkäjärveen. Haukkalammen vedenpinnan korkeus on 60,3 metriä mpy (N2000).

## Lähteet

## Aiheesta muualla

*Visitespoo.fi: Nuuksio : Haukkalampi
*Nuuksion reitit
Callum Robinson

**Callum Jack Robinson** (s. 2. helmikuuta 1995 Northampton, Englanti) on irlantilainen jalkapalloilija, joka pelaa hyökkääjänä. Hän edustaa Englannin mestaruussarjassa pelaavaa West Bromwich Albionia lainalla valioliigaseura Sheffield Unitedista.

Robinson on Aston Villan kasvatti ja pelasi ensimmäiset valioliigaottelunsa kaudella 2013–2014. Hän pelasi lainasopimuksilla Preston North Endissä ja Bristol Cityssä. Vuonna 2016 hän siirtyi mestaruussarjassa pelanneen Prestonin omistukseen ja teki kolmen kauden aikana 110 ottelussa 30 maalia. Kesällä 2019 hän siirtyi Valioliigaan nousseeseen Sheffield Unitediin, jossa hän pelasi 16 liigaottelua ja teki elokuussa maalin vierastasapelissä Chelseaa vastaan. Tammikuussa 2020 hän siirtyi lainalle West Bromwichiin.

Robinson pelasi Englannin nuorisomaajoukkueissa mutta on aikuisten tasolla edustanut Irlannin maajoukkuetta 12 maaottelussa syyskuusta 2018 alkaen. Hän teki maalin marraskuussa 2019 pelatussa ystävyysottelussa Uutta-Seelantia vastaan.

## Lähteet
Illumination

**Illumination** (tunnettu ennen nimellä **Illumination Entertainment**) on yhdysvaltalainen elokuva- ja animaatiostudio. Sen on perustanut Chris Meledandri vuonna 2007, ja sen omistaa Universal Pictures. Studio tunnetaan *Itse Ilkimys*, *Lemmikkien salainen elämä* ja *Kätyrit* -elokuvasarjoista. Meledandri tuottaa elokuvat, ja Universal rahoittaa ja levittää kaikki elokuvat. 

## Filmografia

### Elokuvat

**Julkaistut elokuvat** 

## Lähteet
Basil Heatley

**Benjamin Basil Heatley** (25. joulukuuta 1933 Kenilworth – 3. elokuuta 2019) oli brittiläinen kestävyysjuoksija. Hän saavutti vuonna 1964 maratonjuoksussa olympiahopeaa ja maailmanennätyksen.

Heatleyn kestävyysjuoksijan uran ehdoton huippuvuosi oli 1964. Hän juoksi maratonilla kesäkuussa ajan 2.13,55, joka oli kansainvälisen lajiliiton IAAF:n maailman parhaaksi hyväksymä aika, käytännössä maailmanennätys. Heatley menetti ennätyksensä Etiopian Abebe Bikilalle lokakuussa Tokion kesäolympialaisissa, missä Bikila otti ylivoimaisen voiton Heatleyn saavuttaessa hopeaa. Heatley kuoli 85-vuotiaana 3. elokuuta 2019.

## Lähteet
* 

### Viitteet

## Aiheesta muualla
*
Mustalampi (Espoo, Nuuksio)

**Mustalampi** on Uudellamaalla luoteisessa Espoossa Nuuksionpään lähellä sijaitseva järvi. Virallisen kaupunginosajaon mukaan se sijaitsee Nuuksion kaupunginosassa.

## Nimi
Mustalampi on erittäin yleinen järven nimi. Espoossa on Nuuksion Mustalammen ohella Lakiston Mustalammi Luukin ulkoilualueella sekä Röylän Mustalampi Sorvalammella. Myös Vihdissä Suolikkaan länsipuolella on Mustalampi.

## Maantietoa
Mustalampi on 400 metriä pitkä, 350 metriä leveä, ja sen pinta-ala on 3,3 hehtaaria. Se on muodostunut kallioisten mäkien väliseen painaumaan. Lammessa on kaksi pitkää ja kapeaa lahtea sekä kaksi lyhyempää. Ympäröivät mäet kohoavat 15–30 metrin korkeuteen vedenpinnasta. Nuuksion Pitkäjärvi sijaitsee Mustalammen kaakkoispuolella. Mustalammen naapurijärviä ovat Kolmikulmalampi lännessä ja Valklampi idässä. Mustalammen pohjoispuolella sijaitsee Haukkalampi, jonka pinta on noin viisitoista metriä Mustalammen pintaa alempana. Järvessä ei ole kartan mukaan saaria ja sen rantaviivan pituus on 1,4 kilometriä . Pohjoisrannassa on mökki ja kolme nuotiopaikkaa.

## Vesistösuhteet
Mustalampi sijaitsee Suomenlahden rannikkoalueessa (vesistöaluetunnus 81), jonka Mankinjoen valuma-alueeseen (81.057) järvi kuuluu. Lampeen laskee puro Kolmikulmalammesta ja sen laskuoja alkaa pohjoisrannan lahdenpohjasta. Laskuoja virtaa pohjoisessa sijaitsevaan Haukkalampeen. Järven vedenpinnan korkeus on 73,6 metriä mpy (N2000).

## Lähteet
Günter Perleberg

**Günter Perleberg** (17. maaliskuuta 1935 Brandenburg an der Havel – 1. elokuuta 2019 Garbsen) oli saksalainen, myös Itä-Saksaa edustanut, ratameloja, olympiavoittaja ja maailmanmestari.

Perleberg voitti kajakkiyksikköviestissä olympiakultaa Roomassa 1960 ja kajakkinelikoiden 1000 metrillä olympiahopeaa Tokiossa 1964. Vuoden 1963 MM-kilpailuissa Perleberg voitti Itä-Saksaa edustaen kajakkinelikoiden 1000 metrillä maailmanmestaruuden ja kajakkiyksikköviestissä pronssia. Vuonna 1963 hän loikkasi Länsi-Saksaan. Perleberg kuoli Garbsenissa 84-vuotiaana 1. elokuuta 2019.

## Lähteet
* Günter Perleberg Bio, Stats, and Results Olympics at Sports-Reference.com 

### Viitteet

## Aiheesta muualla
*
Tanya Roberts

**Tanya Roberts** (oik. **Victoria Blum**, ) oli yhdys­valtalainen näyttelijä.

## Ura

Roberts aloitti uransa mainos­mallina ja työskenteli sen jälkeen useissa Off Broadway -tuotannoissa. Hän suuntasi kuitenkin New Yorkista Hollywoodiin, jossa hän näytteli monissa television piloteissa, sarjoissa ja elo­kuvissa. Roberts nousi pinnalle vuonna 1980, kun hän korvasi Shelley Hackin *[[Charlien enkelit|Charlien enkeleiden]]* viidennellä tuotantokaudella. Hän näytteli sarjassa Julie Rogersia. Sarjan suosio oli tuolloin laskussa ja Robertsin palkkaamisen toivottiin nostavan katsoja­lukuja. Hahmon saamasta huomiosta huolimatta viides kausi jäi sarjan viimeiseksi.

*Charlien enkeleiden* jälkeen Roberts näytteli useissa elo­kuvissa, muun muassa vuoden 1982 *[[Voittamaton kostaja|Voittamattomassa kostajassa]]*. Hänen rooliinsa kuului ylä­osaton uinti­kohtaus. Hän teki myös pää­roolin kaupallisesti epä­onnistuneessa elo­kuvassa *[[Sheena – viidakon kuningatar]]* vuonna 1984. Roberts teki tunnetuimman elo­kuva­roolinsa Bond-tyttö Stacey Suttonina vuoden 1985 James Bond -elo­kuvassa *[[007 ja kuoleman katse]]*.

Roberts näytteli vuosina 1998–2004 komedia­sarja *[[70’s Show|70’s Show’ssa]]* pää­henkilön Donna Pinciottin äitiä. Roberts jätti sarjan kolmannen kauden jälkeen voidakseen hoitaa sairasta avio­miestään. Hän kuitenkin esiintyi vierailijana kuudennella ja seitsemännellä tuotanto­kaudella. Roberts teki viimeiset roolinsa televisiossa vuonna 2005.

## Yksityiselämä

Tanya Roberts oli naimisissa Barry Robertsin kanssa vuodesta 1974 lähtien, ja jäi leskeksi vuonna 2006. Heillä ei ollut lapsia.

Roberts sai sairaus­kohtauksen kotonaan jouluaattona 2020. Hän kuoli Los Angelesissa Cedars-Sinain sairaalassa 4.&nbsp;tammi­kuuta 2021. Hänen kuolemastaan tiedotettiin virheellisesti ensimmäisen kerran jo päivää aikaisemmin 3.&nbsp;tammi­kuuta. Robertsin kuolin­syy oli verenmyrkytyksen aiheuttanut virtsatieinfektio.

## Lähteet

## Aiheesta muualla
Topias Laine

**Topias Yki Eerik Laine** (s. 12. heinäkuuta 2001) on suomalainen keihäänheittäjä. Topias edustaa Helsingin Kisa-Veikkoja. Hänen ennätyksensä 800 g keihäällä on Tallinnassa 11. heinäkuuta 2021 heitetty 81,67 metriä.

Vuonna 2017 Laine voitti Euroopan nuorten olympiafestivaaleilla kultaa keihäänheitossa ja pronssia 4 × 100 metrin viestissä. Vuonna 2018 hän voitti kultaa nuorten kesäolympialaisissa. Hän sijoittui alle 18-vuotiaiden EM-kilpailuissa 2018 kolmanneksi ja alle 20-vuotiaiden EM-kilpailuissa 2019 kuudenneksi. Alle 23-vuotiaiden EM-kilpailuissa Laine voitti kultaa Tallinnassa 2021 ennätyksellään 81,67 ja oli hopealla Espoossa 2023 tuloksella 79,77.

Keihäänheitossa Lainetta valmentaa isänsä Yki Laine.

## Saavutukset
* Alle 23-vuotiaiden EM-kulta: Tallinna 2021 (81,67 m)
* Alle 23-vuotiaiden EM-hopea: Espoo 2023 (79,77 m)
* Alle 18-vuotiaiden EM-pronssi: Győr 2018 (75,83 m)
* Nuorten olympialaiset:  Buenos Aires 2018 – kulta (78,85 m)
* Euroopan nuorten olympiafestivaalit: Győr 2017 – kulta (74,74 m)
* Kesäuniversiadit: pronssia 2023 ja 2025

## Lähteet
Pavel Blonski

**Pavel Petrovitš Blonski**, Па́вел Петро́вич Бло́нский, (14. toukokuuta 1884 Kiova, Ukraina – 15. helmikuuta 1941) oli ukrainalaissyntyinen neuvostoliittolainen psykologi.

Blonski toi behavioristisen lähestymistavan venäläiseen psykologiaan (nimellä "objektiivinen marxilainen psykologia") Häntä arvosteltiin 1930-luvulla ankarasti siitä, että hän kannatti synnynnäisten kykyjen psykologisia testejä ja tutkimuksia (jotka olivat ristiriidassa virallisen neuvostoideologian kanssa, jonka perusajatus oli "kaikkien synnynnäinen samanlaisuus" ). Blonski alkoi etsiä uutta psykologiaa ja tuomitsi filosofisen idealismin, jonka hän – Platonin uusplatonilaisuuden asiantuntija – nyt katsoi olevan ristiriidassa "normaalin terveen järjen kanssa". Kaavamaisuuden vuoksi hänen työllään ei katsota olevan kestävää arvoa, vaikka hän teki kiinnostavia tutkimuksia ja muotoili arvokkaita periaatteita.

## Julkaisut
* Задачи и методы народной школы (1916)
* Философия Плотина (1918)
* Проблема реальности у Беркли. Киев, 1907.
** *Блонский П. П.* Проблема реальности у Беркли. М.: Книжный дом «Либроком», 2009.  160 с. (Из наследия мировой философской мысли: история философии.)
* Современная философия, т. 1-2 (1918–1922)
* Трудовая школа (1919)
* Реформа науки (1920)
* Очерк научной психологии (1921)
* Психологические очерки (1927)
* Очерки детской сексуальности (1928)
* Педология (1934), julkaistu suomeksi: *[[Pedologia]]*, suom. U. Tuurala, Kustannusosakeyhtiö Kirja, Leningrad 1928
* Память и мышление  (1935, переиздана в 2001)
* К проблеме воспоминания.  М., Директмедиа Паблишинг, 2008.
* Развитие мышления школьника (1935)
* Избранные педагогические произведения, М., 1961;
* Избранные психологические произведения. М., 1964;
* Избранные педагогические и психологические сочинения. Т. 1-2. М., 1979.
* Психологический анализ припоминания  М., Директмедиа Паблишинг, 2008.

## Lähteet
* Mihail Gerasimovich Danilchenko Pavel Petrovich Blonsky (1884-1941) // Prospects: the quarterly review of comparative education. Paris: UNESCO: International Bureau of Education, 1993. Т. XXIII. № 1/2. С. 113-124.]  (Archive.org)
* Mike Cole, The Cambridge Companion to Vygotsky. 

### Viitteet

## Aiheesta muualla
* Elämäkerta 
* P. Blonski ''Pedologia'' verkossa
Amerikanlibanonilaiset

**Amerikanlibanonilaiset** (, ) ovat yhdysvaltalaisia, jotka ovat syntyneet tai joiden juuret ovat Libanonissa. Yhdysvaltain väestönlaskentaviraston mukaan Yhdysvalloissa asuu 504&nbsp;499 libanonilaistaustaista henkilöä.

## Tunnettuja amerikanlibanonilaisia
*James Abdnor, republikaanipoliitikko
*James Abourezk, demokraattipoliitikko
*Alex Azar, republikaanipoliitikko
*Paul Anka, laulaja
*Elias James Corey, tieteilijä
*Charlie Crist, demokraattipoliitikko
*Soraya Cuevas, muusikko
*Michael E. DeBakey, sydänlääkäri
*Dick Dale, sähkökitaristi
*Farrah Fawcett, näyttelijä
*Kahlil Gibran, runoilija ja taiteilija
*Christa McAuliffe, opettaja
*Wentworth Miller, näyttelijä
*Ralph Nader, aktivisti
*Jeanine Pirro, televisiojuontaja
*Vince Vaughn, näyttelijä

## Lähteet

## Aiheesta muualla
Miley Cyrusin palkinnot ja ehdokkuudet

Alla olevassa luettelossa ovat laulaja-näyttelijä Miley Cyrusin voittamat palkinnot ja palkintoehdokkuudet. Listalta saattaa puuttua joitakin palkintoja.

## Palkinnot ja ehdokkuudet

## Lähteet
Vers-Pont-du-Gard

**Vers-Pont-du-Gard** on kunta Ranskan eteläosassa Gardin departementissa Occitanien alueella.  Se sijaitsee Gardonjoen varrella noin 26 kilometriä Nîmesin kaupungista koilliseen.

Kunnan läpi kulki roomalaisten rakentama Nîmesin akvedukti (*Aqueduc de Nîmes*), jonka suurin jäljellä oleva rakennelma Pont du Gard sijaitsee sen alueella. Nykyinen kylä on rakennettu paikalla olevan luostarin ympärille. Kylän rakentamisessa käytettiin roomalaisten akveduktia varten perustamia kivilouhoksia. Kunnan nähtävyyksiä on myös keskiaikaisen linnan osia omaava *Château de Saint-Privat*. 

## Lähteet

## Aiheesta muualla
Borderlands 3

**Borderlands 3** on Gearbox Softwaren kehittämä ja 2K Gamesin julkaisema ensimmäisen persoonan ammuntapeli.
Peli julkaistiin 13. syyskuuta 2019.

Peli on *[[Borderlands (pelisarja)|Borderlands]]*-sarjan neljäs suurempi julkaisu.

## Pelaaminen
Peli on ammuntapeli, jossa on toimintaroolipelin ominaisuuksia. Peli on niin sanottu ”loot shooter”.

## Vastaanotto
Peli on saanut IGN:n arvostelussa arvosanaksi 9/10.

Peli on saanut GameSpotin arvostelussa arvosanaksi 8/10.

## Lähteet

## Aiheesta muualla
*
Dieter Klöcker

**Dieter Klöcker** (13. huhtikuuta 1936 Wuppertal – 21. toukokuuta 2011 Freiburg im Breisgau) oli saksalainen klarinetisti ja kapellimestari. Hän perusti Consortium Classicum -kamarikokoonpanon, jonka kanssa keskittyi esittämään puhallin- ja jousimusiikkia klassismin ja romantiikan ajoilta. Wolfgang Amadeus Mozartin, Joseph Haydnin ja Franz Schubertin teokset olivat merkittävässä osassa ohjelmistossa, johon kuului myös vähemmän tunnettujen säveltäjien, kuten Antonio Casimir Cartellierin, Ferdinand Riesin ja Antonín Reichan töitä.

Klöcker opiskeli nuorena klarinetinsoittoa Karl Krollin johdolla ja pääsi sitten Detmoldin musiikkiyliopistossa, jossa hänen keskeisin opettajansa oli Jost Michaels. Klöcker soitti klarinettia noin vuosikymmenen ajan eri saksalaisissa orkestereissa, kunnes perusti Consortium Classicumin 1960-luvulla. Sen kanssa hän teki toistasataa levytystä ja kiersi eri puolilla maailmaa. Lisäksi hän esiintyi Dietrich Fischer-Dieskaun, Hermann Preyn ja Helen Donathin kanssa, toimi vuosina 1975–2001 Freiburgin musiikkiyliopiston professorina ja kirjoitti lukuisia musiikkiaiheisia esseitä. 

Klöcker jatkoi uraansa vielä 2000-luvulla, jolloin myös CPO-levy-yhtiö on julkaissut uudelleen hänen varhaisimpiin kuuluvia levytyksiään EMI:lle.

## Lähteet
Karin Rehnqvist

**Karin Rehnqvist** (s. 21. elokuuta 1957) on ruotsalainen säveltäjä. Hänen teoksiaan on esitetty säännöllisesti Skandinaviassa, muualla Euroopassa ja Yhdysvalloissa. Hän on hyödyntänyt tuotannossaan kansanmusiikkivaikutteita, kuten kulning-laulua.

Rehnqvist opiskeli Tukholman kuninkaallisessa musiikkikorkeakoulussa vuosina 1976–1984. Hänen opettajiinsa kuuluivat Gunnar Bucht, Pär Lindgren ja Brian Ferneyhough. Rehnqvist toimi vuosina 1976–1991 Stans Körin kuoronjohtajana ja taiteellisena johtajana. Tänä aikana vokaalimusiikin keskeinen asema hänen työssään vakiintui. Lisäksi hänessä syttyi kiinnostus kokeellisiin lähestymistapoihin konserttiesityksessä. Vuosina 2000–2004 Rehnqvist toimi Skotlannin ja Ruotsin kamariorkesterien nimikkosäveltäjänä. Hän sävelsi näitä varten muun muassa klarinettikonserton (solistina Martin Fröst) ja paljon esitetyn sinfonisen *Arktis Arktis!* -teoksen. Molempien teosten levytys julkaistiin BIS-levymerkillä toukokuussa 2005.

Rehnqvist on saanut monia tunnustuksia, kuten Läkerolin taidepalkinnon (1996), Spelmannen-palkinnon (1996), Christ Johnson -palkinnon (1997), Kurt Atterberg -palkinnon (2001), Rosenberg-palkinnon (2005/6) ja Hugo Alfvén -palkinnon (2007). Nimityksellään Kuninkaallisen musiikkikorkeakoulun sävellysprofessoriksi hänestä tuli vuonna 2009 ensimmäinen Ruotsissa sävellysprofessorina toiminut nainen. Tammikuussa 2003 Rehnqvist sai Ruotsin kuninkaalta Litteris et Artibus -mitalin, ja vuonna 1997 hänestä tuli Ruotsin kuninkaallisen musiikkiakatemian jäsen. Per F. Broman kirjoitti hänestä elämäkertateoksen akatemian *Svenska tonsättare* -kirjasarjassa.

## Lähteet
Neal Maupay

**Neal Maupay** (s. 14. elokuuta 1996 Versailles) on ranskalainen jalkapalloilija, joka pelaa hyökkääjänä. Hän edustaa Espanjan Primera Divisiónissa pelaavaa Sevillaa lainalla Ligue 1:n Marseillesta.

## Seurajoukkueura
Maupay on edustanut aiemmin kotimaassaan OGC Niceä, AS Saint-Étienneä ja lainasopimuksella Stade Brestoisia. Hän pelasi vuosina 2012–2016 Ranskan pääsarjassa 59 ottelua ja teki niissä seitsemän maalia. Kesällä 2017 hän siirtyi Englannin mestaruussarjassa pelaavaan Brentfordiin, jossa hän pelasi 85 liigaottelua ja teki ensimmäisellä kaudella 12 ja toisella 25 maalia.

Maupay siirtyi kesällä 2019 Brighton & Hove Albioniin ja teki elokuussa ensimmäisessä valioliigaottelussaan maalin Brightonin voittaessa Watfordin 0–3. Hän teki maalin myös viidennessä liigaottelussaan Burnleyä, kahdeksannessa ottelussaan Tottenham Hotspuria vastaan ja kymmenennessä ottelussaan Evertonia vastaan sekä joulukuussa kolmessa peräkkäisessä ottelussa Arsenalia, Wolverhamptonia ja Crystal Palacea vastaan. Helmikuussa hän teki maalin Sheffield Unitedia vastaan sekä sarjatauon jälkeen vielä Arsenalia ja Southamptonia vastaan, joten koko kauden saldoksi tuli kymmenen maalia 37 liigaottelussa. Kaudella 2020–2021 Maupay pelasi 33 valioliigaottelua ja teki niissä kahdeksan maalia, joista kaksi kauden toisessa ottelussa Newcastlea vastaan. Kaudella 2021–2022 hän pelasi 32 valioliigaottelua ja teki niissä kahdeksan maalia.

Maupay siirtyi elokuussa 2022 valioliigaseura Evertoniin. Hän pelasi kaudella 2022–2023 Valioliigassa 27 ottelua ja teki niissä yhden maalin, joka syntyi hänen kauden toisessa ottelussaan West Hamia vastaan. Kauden 2023–2024 alussa Maupay pelasi kaksi valioliigaottelua Evertonissa mutta siirtyi syyskuun alussa kauden loppuun kestäneelle lainalle Brentfordiin, jossa hän pelasi 29 valioliigaottelua ja teki niissä kuusi maalia.

Elokuussa 2024 Maupay siirtyi Evertonista Marseilleen yksivuotisella lainasopimuksella, joka velvoitti Marseillen ostamaan Maupayn kesällä 2025. Maupay teki ensimmäisen maalinsa Marseillen pelaajana 14. syyskuuta 2024 Ligue 1:n ottelussa Niceä vastaan. Hän pelasi kauden aikana 22 Ligue 1:n ottelua ja teki neljä maalia. Kesällä 2025 hän siirtyi Marseilleen 4 miljoonan euron siirtosummalla. Kaudella 2025–2026 Maupay pelasi Marseillessa vain yhden Ligue 1 -ottelun. Ranskan cupissa hän pelasi kaksi ottelua ja teki maalin 13. tammikuuta 2026 ottelussa Bayeux’ta vastaan, jonka Marseille voitti lukemin 9–0. Hän pelasi kaudella 2025–2026 myös yhden ottelun Marseillen reservijoukkueessa.

Tammikuun lopussa 2026 Maupay siirtyi espanjalaisseura Sevillaan loppukauden mittaisella lainasopimuksella, johon sisältyy 6 miljoonan euron osto-optio.

## Maajoukkueura
Maupay on pelannut useissa Ranskan nuorisomaajoukkueissa. Hän pelasi kaksi ottelua alle 19-vuotiaiden Euroopan-mestaruuskilpailuissa 2015.

## Yksityiselämä
Maupayn isä on ranskalainen ja äiti argentiinalainen. 

## Lähteet
Yogi Adityanath

**Yogi Adityanath** (syntymänimeltään **Ajay Mohan Bisht**; s. 5. kesäkuuta 1972) on intialainen hindunationalistinen poliitikko ja Gorakhnathin temppelin ylipappi. Vuodesta 2017 alkaen hän on toiminut Uttar Pradeshin osavaltion pääministerinä.

Uskonnollisella urallaan hän aloitti 1994, jolloin hän sai opetusta Gorakhnathin temppelistä. Temppeli kuului natha-yhteisöön, jossa temppelin johtajana toimi Adityanathin opettaja Mahant Avidyanath. Neljän vuoden kuluttua hänet valittiin parlamentin alahuoneeseen ensi kerran, josta alkaen hän toimi viisi kautta parlamentaarikkona. Vuonna 2002 Gujaratin osavaltiossa tapahtuneissa hindujen ja muslimien välisissä väkivaltaisuuksissa kuoli useita muslimeita, pian uutisten jälkeen Adityanath perusti järjestön nimeltä Hindu Yuva Vahini. Siitä kehittyi puolisotilaallinen järjestö, joka osallistui usein väkivaltaisuuksiin muslimeita vastaan. Vuonna 2007 Adityanath vietti kaksi viikkoa vankeudessa mellakoiden kiihottamisesta.

Uskonnollisen oppi-isänsä Avidyanathin kuoltua vuonna 2014 Adityanath nousi temppelin johtajaksi. Adityanath on aiheuttanut kohua vannomalla, että Intia tullaan puhdistamaan kaikista ei-hindulaisista uskonnoista ja ehdottanut hindujumalten kuvien laittamista moskeijoihin. Hän on myös sanonut, että jos muslimit tappavat yhden hindun täytyy kostoksi tappaa sata muslimia.

Adityanathin päästyä Uttar Pradeshin pääministeriksi selvisi, että melkein puolet osavaltiohallituksen lakimiehistä olivat kastiltaan bramiineja. Korkeisiin kasteihin kuului yhteensä 90&nbsp;% uusista lakimiehistä.

## Lähteet

## Aiheesta muualla

* Profiili Intian parlamentin alahuoneessa
Florin Andone

**Florin Andone** (s. 11. huhtikuuta 1993) on romanialainen jalkapalloilija, joka pelaa hyökkääjänä. Hän edustaa  Espanjan Segunda Divisiónissa pelaavaa Las Palmasia. Hän on pelannut ison osan liigaurastaan Espanjassa sekä lisäksi Englannissa ja Turkissa.

Andone on pelannut nuoresta saakka Espanjassa. Maan pääsarjassa hän on pelannut neljän kauden aikana Córdoban, Deportivo La Coruñan ja Cádizin joukkueissa yhteensä 91 ottelua ja tehnyt niissä 23 maalia. Kesällä 2018 hän siirtyi englantilaisseura Brighton & Hove Albioniin ja teki ensimmäisellä kaudellaan Valioliigassa kolme maalia 23 ottelussa. Toisella kaudella hän teki kauden ensimmäisessä ottelussa maalin Brightonin voittaessa Watfordin 0–3 mutta siirtyi kolmen ottelun jälkeen loppukaudeksi lainalle turkkilaiseen Galatasarayhin. Hän pelasi Turkin Superliigassa yhdeksän ottelua loukkaantumisten pitäessä hänet pitkään sivussa marras-helmikuussa ja kesä-heinäkuussa. Ainoat kaksi maaliaan Turkin liigassa hän teki lokakuussa voitokkaassa kotiottelussa Sivassporia vastaan. Mestarien liigassa hän pelasi kolme ottelua. Kaudella 2020–2021 Andone oli loukkaantumisen vuoksi poissa kentiltä eikä pelannut Brightonin edustusjoukkueessa yhtään ottelua. Kauden 2021–2022 hän pelasi lainalla Espanjan Primera Divisiónissa Cádizin joukkueessa. Hän pelasi viisi liigaottelua ja neljä Espanjan cupin ottelua ja teki jälkimmäisissä maalin Albacetea vastaan.

Andone on pelannut Romanian maajoukkueessa 25 ottelua ja tehnyt niissä kaksi maalia. Ensimmäisen maaottelunsa hän pelasi kesäkuussa 2015. Ensimmäisen maaottelumaalinsa hän teki marraskuussa 2015 Italiaa vastaan ja toisen syyskuussa 2019 Espanjaa vastaan.

## Lähteet
Pascal Groß

**Pascal Alexander Groß** (s. 15. kesäkuuta 1991 Mannheim) on saksalainen jalkapalloilija, joka on pelipaikaltaan keskikenttäpelaaja. Hän edustaa Englannin Valioliigassa pelaavaa Brighton & Hove Albionia.

## Ura

### Seurajoukkue
Groß on aiemmin edustanut kotimaassaan Hoffenheimia, Karlsruhea ja Ingolstadtia. Maan pääsarjassa Bundesliigassa hän on pelannut pääasiassa Ingolstadtin joukkueessa 70 ottelua ja tehnyt niissä kuusi maalia.

Groß siirtyi kesällä 2017 englantilaisseura Brighton & Hove Albioniin. Ensimmäisellä valioliigakaudellaan hän teki 38 ottelussa seitsemän maalia. Kaudella 2018–2019 hän pelasi 25 valioliigaottelua ja teki niissä kolme maalia. Kaudella 2019–2020 hän pelasi 29 valioliigaottelua, joissa hän teki kaksi maalia. Kaudella 2020–2021 valioliigaotteluita kertyi 34 ja maaleja syntyi kolme. Kaudella 2021–2022 hän pelasi 29 valioliigaottelua ja teki niissä kaksi maalia. Valioliigakauden 2022–2023 ensimmäisessä ottelussa hän teki Brightonin molemmat maalit sen voittaessa vieraskentällä Manchester Unitedin 1–2. Huhtikuussa 2023 hän teki Wolverhamptonia vastaan kaksi maalia. Kauden aikana hän pelasi kaikkiaan 37 valioliigaottelua, jotka kaikki avauskokoonpanossa, ja teki niissä yhdeksän maalia. FA Cupissa hän teki maalin kolmannen kierroksen ottelussa Middlesbrough'ta vastaan. Kaudella 2023–2024 hän pelasi Valioliigassa 36 ottelua ja teki niissä neljä maalia.

Elokuussa 2024 Groß palasi kotimaahansa ja siirtyi kaksivuotisella sopimuksella Borussia Dortmundiin. Debyyttikaudellaan Dortmundissa hän pelasi 30 Bundesliigan ottelua, joissa hän antoi 10 maalisyöttöä. Ottelussa Union Berliniä vastaan 22. helmikuuta 2025 hän syötti neljä maalia. Mestarien liigassa hän pelasi 13 ottelua kaudella 2024–2025 ja teki maalin 11. helmikuuta 2025 ottelussa Sporting CP:tä vastaan. Kesän 2025 seurajoukkueiden MM-kilpailuissa hän pelasi kaikki Dortmundin viisi ottelua. Kaudella 2025–2026 Groß ehti pelata Dortmundissa 11 bundesliigaottelua sekä kolme Mestarien liigan ottelua.

Tammikuun 2026 alussa Groß palasi Brighton & Hove Albioniin 1,5-vuotisella sopimuksella.

### Maajoukkue
Groß on pelannut Saksan alle 18-, 19- ja 20-vuotiaiden maajoukkueissa. Aikuisten tasolla Groß debytoi syyskuussa 2023 ystävyysotteluissa Japania ja Ranskaa vastaan. Hän pelasi EM-kilpailuissa 2024 toisen puoliajan alkulohko-ottelussa Skotlantia vastaan. Hän on pelannut tammikuun 10. päivään 2026 mennessä 16 A-maaottelua ja tehnyt maalin kesäkuussa 2024 ystävyysottelussa Kreikkaa vastaan.

## Lähteet